./data/phi0914/phi0012/phi0914.phi0012.perseus-lat2.xml
cuius originem moris necesse est aut inter bellum natam esse neque       omissam in pace, aut a mitiore crevisse principio quam hic prae se ferat titulus       bona hostiliter vendendi  proximum vero est ex iis quae traduntur Porsinnam discedentem ab       Ianiculo castra opulenta convecto ex propinquis ac fertilibus Etruriae arvis       commeatu Romanis dono dedisse, inopi tum urbe ab longinqua obsidione;  ea deinde, ne populo immisso diriperentur hostiliter,       venisse, bonaque Porsinnae appellata, gratiam muneris magis significante titulo       quam auctionem fortunae regiae quae ne in potestate quidem populi Romani esset